Sipáhi

Sipáhi alebo spahi bol turecký ozbrojený jazdec. V istom zmysle slova išlo dokonca o obdobu európskeho rytiera. V čase existencie Osmanskej ríše jestvovali dva druhy sipáhiov. Prvú skupinu predstavovala gardová jazda (tur. ulúfeli sipáhi) ktorá bola vydržiavaná zo žoldu. Druhú skupinu predstavovala lénna jazda (tur. timárli sipáhi), pričom išlo o držiteľov timárov alebo dokonca predstaviteľov vojensko-feudálnej triedy. Samotní sipáhiovia predstavovali tú najviac početnú časť osmanskej armády. Ich vojenská povinnosť bola silno prísna. Zaujímavosťou je fakt, ktorého pointa jasne naznačuje, že v prípade potreby musel narukovať každý a to dokonca i zdravotne chorý jazdec, ktorého niesli za postupujúcim vojskom na nosidlách. Neprítomnosť v boji bez dôvodu sa trestala odňatím léna. Lénni sipáhiovia sa v čase, keď platil mier, zdržiavali povinne v regióne, kde mali rozmiestnené majetky. Naopak gardoví sipáhiovia bývali v kasárňach. Práve tieto podmienky umožňovali rýchlu mobilizáciu. Sipáhiovia mali za bojové zásluhy udelené ďalšie lénna, čo znamenalo stimulovanie ich bojového odhodlania.

 Referencie 

 Literatúra 
 KOPČAN, Vojtech; KRAJČOVIČOVÁ, Klára. Slovensko v tieni polmesiaca. Martin: Vydavateľstvo Osveta, n.p., 1983. 216 s. 70-072-83.
 KOPČAN, Vojtech. Turecké nebezpečenstvo a Slovensko. Bratislava: Veda : Vydavateľstvo Slovenskej akadémie vied, 1986. 222 s. 71-016-86.
 KÓNYA, Peter a kol. Dejiny Uhorska (1000-1918). Bratislava: Citadella, s.r.o., 2014. 787 s. ISBN 978-80-89628-59-9.
 DANGL, Vojtech. Bitky a bojiská v našich dejinách. Bratislava: Perfekt, a.s., 2017. 787 s. ISBN 978-80-8046-864-4.

 Pozri aj 
 Osmanská ríša
 Obliehanie Viedne (1529)
 Osmanské Uhorsko

 Zdroj 
 SEGEŠ Vladimír a kol. Encyklopédia vojen: Od najstarších čias po súčasnosť. Bratislava: Ikar, 2020. 357 s. ISBN 978-80-551-5611-8.